**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ PARDAVIMO“**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus ir atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų K. A., N. S. ir J. Z. prašymai pirkti nuomojamus savivaldybei nuosavybės teise priklausančius būstus.

Savivaldybės būsto nuomininkas K. A. prašo ir sutinka pirkti rinkos verte nuomojamą, savivaldybei nuosavybės teise priklausantį 45,63 kv. m ploto būstą Sausio 15-osios g. 20*-(duomenys neskelbtini)*, Klaipėda. Turto vertintojai UAB „OBER-HAUS“ nekilnojamas turtas nustatė būsto rinkos vertę – 47 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą. Nuomininkas už perkamą būstą atsiskaitys, sumokant nustatytą kainą po sprendimo priėmimo arba per 3 mėn. po pirkimo–pardavimo sutarties pasirašymo.

Savivaldybės būsto nuomininkas N. S. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 41,98 kv. m ploto būstą Taikos pr. 21A-*(duomenys neskelbtini)*, Klaipėda. Turto vertintojai UAB „OBER-HAUS“ nekilnojamas turtas nustatė būsto rinkos vertę – 53 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą. Nuomininko skolinio įsipareigojimo įvykdymą būsto pirkimui, užtikrina kredito davėjas – „Swedbank“ AB (j. a. k. 112029651). 2022 m. balandžio 5 d. pasirašyta Kredito sutartis Nr. 22-016307-FA.

Savivaldybės būsto nuomininkė J. Z. prašo ir sutinka pirkti rinkos verte nuomojamą, savivaldybei nuosavybės teise priklausantį 54,83 kv. m ploto būstą Sausio 15-osios g. 17-*(duomenys neskelbtini)*, Klaipėda. Turto vertintojai UAB „OBER-HAUS“ nekilnojamas turtas nustatė būsto rinkos vertę – 56 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą. Nuomininkės skolinio įsipareigojimo įvykdymą būsto pirkimui, užtikrina kredito davėjas – Luminor Bank AS Lietuvos skyrius (j. a. k. 304870069). Pateikta 2022 m. gegužės 10 d. standartinės informacijos apie kreditą forma.

 Parduodami būstai nuomojami ne socialinio būsto nuomos sąlygomis, kuriuose nuomininkai išgyvenę ne trumpiau kaip 5 metus.

 Sprendime nurodytiems pirkėjams N. S. ir J. Z. savivaldybės taryba savo sprendimu turi užtikrinti leidimą įkeisti parduodamus būstus pirkėjų skolinio įsipareigojimo įvykdymui kredito davėjams, numatant, kad nurodytų būstų hipoteka įsigalios, kai bus visiškai atsiskaityta su savivaldybės administracija už perkamą būstą, sumokėta būsto kaina, netesybos ir įvykdytos kitos prievolės.

 Vadovaujantis Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, 27 straipsniu, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“ 16.6 papunkčiu ir Klaipėdos miesto savivaldybės administracijos direktoriaus 2022 m. gegužės 12 d. įsakymu Nr. AD2-1099 „Dėl parduodamų savivaldybės būstų įkainojimo aktų patvirtinimo“, patvirtinti būstų įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja būstus nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2022 m. gegužės 12 d. įsakymas Nr. AD2-1099 „Dėl parduodamų savivaldybės būstų įkainojimo aktų patvirtinimo“.

**6. Lėšų poreikis sprendimo įgyvendinimui.**

 Sprendimo įgyvendinimui papildomos lėšos nereikalingos.

2

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamus būstus – 156240,00 Eur pervedamos į savivaldybės biudžetą ir atskaičius su savivaldybės turto vertės nustatymu susijusias išlaidas – 240,00 Eur, naudojamos socialinio būsto fondo plėtrai.

 Teikiame svarstyti šį sprendimo projektą.

 PRIDEDAMA. Turto vertės nustatymo pažymų kopijos (N) – 3 lapai.

Turto valdymo skyriaus vedėjas Edvardas Simokaitis